
R E F E R A T  DE  A P R O B A R E
privind  aprobarea achitării cotizației pentru anul 2021 datorată de către Municipiul Brad, în calitate de membru, Asociaţiei de Dezvoltare 
Intercomunitară „Sistemul Integrat de Gestionare a 
Deşeurilor Judeţul Hunedoara”



		Prin Hotărârea Consiliului Local nr. 60/2009, Municipiul Brad prin Consiliul Local, a devenit membru al Asociaţiei de Dezvoltare Intercomunitară „Sistemul Integrat de Gestionare a Deşeurilor Judeţul Hunedoara”.
		Prin adresa înregistrată la Primăria Municipiului Brad sub nr. 27233/11.05.2021 a Asociaţiei de Dezvoltare Intercomunitară „Sistemul Integrat de Gestionare a Deşeurilor Judeţul Hunedoara” s-a transmis factura reprezentând cuantumul cotizației pe anul 2021 care, conform Hotărârii AGA nr. 5/14.04.2021 a asociației, a fost stabilită la cuantumul de 1,2 lei/locuitor/an. 
	Această cotizație se aplică la populaţia după domiciliu în municipiul Brad la data de 01.07.2020,  furnizată de Direcţia Judeţeană de Statistică Hunedoara.
	Pentru anul 2021 cotizația de membru pentru Municipiul Brad este în cuantum de 18.230,40 lei, iar decontarea acestor cheltuieli se face de la capitolul bugetar 51.02. ”Autorităţi publice”, cu încadrarea în limita creditelor bugetare aprobate.
	În contextul celor de mai sus am inițiat prezentul proiect de hotărâre prin care am propus aprobarea achitării cotizaţiei în cuantum de 1,2 lei/locuitor/an, respectiv suma de 18.230,40 lei/an, pentru anul 2021, datorată de către Municipiul Brad, în calitate de membru,  Asociaţiei de Dezvoltare Intercomunitară „Sistemul Integrat de Gestionare a Deşeurilor Judeţul Hunedoara” și-l supun plenului Consiliului Local al Municipiului Brad spre dezbatere în forma prezentată.
	 Invoc în susţinerea prezentului proiect de hotărâre prevederile art. 35 alin. 6 din Legea nr. 273/2006 privind finanțele publice locale, cu modificările și completările ulterioare, art. 46 alin. 1 lit. a din O.G. nr. 26/2000 cu privire la asociaţii şi fundaţii, cu modificările şi completările ulterioare, ale art. 10 din Legea nr. 51/2006 a serviciilor comunitare de utilităţi publice, republicată cu modificările şi completările ulterioare, art. 129 alin. 2 lit. d, alin. 7 lit. n, lit. s din O.U.G. nr. 57/2019 privind Codul administrativ, cu modificările și completările ulterioare, precum şi ale art. 11 alin. 4  din Legea nr. 554/2004 a contenciosului administrativ, actualizată.


P R I M A R
Florin Cazacu


